Skolepolitik for Furesø Lærerkreds

Fælles Vision

Alle børn og unge skal trives, udvikle sig og lære ud fra deres individuelle forudsætninger og som en del af sociale fællesskaber. Vi bør sikre, at alle børn i Furesø fortsat får et godt og fagligt skoleliv med fællesskabet og mangfoldighed som grundlag.

Formål:

I Furesø Lærerkreds har vi et ønske om at udvikle skolevæsenet, så alle skoler i kommunen er attraktive og har mulighed for at fastholde og tiltrække kompetente kollegaer. Det er vigtigt, at kommunens skoler bidrager med et skoleliv, der styrker og udfordrer elevernes faglige og sociale udvikling. Dette skal ske i et trygt miljø, hvor mangfoldighed og anerkendelse er vigtige faktorer.

I Furesø Kommune som har trivsel, faglighed og inklusion som værdiord, betyder det for Furesø Lærerkreds at:

Trivsel:

* Alle elever og lærere skal trives i et fællesskab, der er præget af gensidig respekt, tolerance og anerkendelse.
* Undervisningsmiljøet skal styrke det enkelte menneske og der skal lægges vægt på både et godt fysisk og psykisk arbejdsmiljø
* Alle har ret til at have medindflydelse på arbejdslivet

Faglighed:

* Arbejdet i skolen skal være kendetegnet af høj faglighed i alle fag og for alle elever
* Der skal være adgang til tidsvarende undervisningsmidler, herunder IT
* Nye krav og udfordringer skal understøttes af kompetenceudvikling og efteruddannelse

Inklusion:

* Børn med særlige behov skal inkluderes i et miljø, hvor åbenhed og respekt er nøgleord
* Inklusion i praksis er afhængig af balance mellem undervisningsopgaven, kompetencer og resurser
* I et fleksibelt og rummeligt miljø skal alle børn og voksne trives.